Neuvoston 11 päivänä joulukuuta 1997 vahvistama, YHTEINEN KANTA (EY) N:o 2/98, neuvoston direktiivin 98/.../EY antamiseksi vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annetun direktiivin 93/75/ETY muuttamisesta



Virallinen lehti nro C 023 , 23/01/1998 s. 0006



Neuvoston 11 päivänä joulukuuta 1997 vahvistama, YHTEINEN KANTA (EY) N:o 2/98, neuvoston direktiivin 98/. . ./EY antamiseksi vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annetun direktiivin 93/75/ETY muuttamisesta (98/C 23/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 84 artiklan 2 kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että direktiivissä 93/75/ETY (4) ei nimenomaisesti mainita säännöksiä, joita sovelletaan aluksilla kuljetussäiliöissä kuljetettavan säteilevän ydinpolttoaineen, plutoniumin ja erittäin radioaktiivisten jätteiden kuljetusten turvallisuussäännöstöä (INF-koodi) koskevassa Kansainvälisen merenkulkujärjestön (IMO) päätöslauselmassa A.748(18) tarkoitettuihin radioaktiivisten aineiden merikuljetuksiin, on tarpeen parantaa merenkulun turvallisuutta ja estää meren pilaantuminen säteilevän ydinpolttoaineen, plutoniumin ja erittäin radioaktiivisten jätteiden kuljetusten yhteydessä, selkeyden vuoksi on erittäin tarpeellista lisätä INF-koodi direktiivin 2 artiklassa tarkoitettuun luetteloon kansainvälisistä yleissopimuksista, koodeista ja päätöslauselmista; tämän selvennyksen ansiosta toimivaltaiset viranomaiset voivat saada asianmukaiset tiedot kuljetettavien radioaktiivisten aineiden luonteesta ja sijainnista aluksilla, ja siten auttaa estämään ja supistamaan mahdollisimman pieneksi tällaisia aineita kuljettavien alusten onnettomuusriskiä, aluksella kuljetettavien radioaktiivisten aineiden kokonaismäärän mukaan määräytyvän aluksen INF-luokan ilmoittaminen antaa asianomaisille toimivaltaisille viranomaisille yksityiskohtaisempaa tietoa ja siten osaltaan tehostaa heidän toimintakykyään merionnettomuudessa tai vaaratilanteessa, johon liittyy radioaktiivisia aineita, direktiivin 93/75/ETY liitteet I ja II olisi voitava yksinkertaistetulla menettelyllä mukauttaa kansainvälisen oikeuden kehitykseen ja erityisesti direktiivin antamisen jälkeen voimaan tulleisiin muihin kuin 2 artiklassa tarkoitettuihin kansainvälisiin yleissopimuksiin, koodeihin ja päätöslauselmiin tehtyihin muutoksiin; näillä muutoksilla ei kuitenkaan saisi laajentaa direktiivin soveltamisalaa eikä muuttaa direktiivissä esitettyjä ilmoitusvelvoitteita eikä etenkään laajentaa direktiivin ilmoitusvaatimuksia koskemaan kauttakulkumatkalla olevia aluksia; direktiivin 12 artiklassa säädetty menettely vaikuttaa sopivimmalta tällaisten mukautusten toteuttamiseen; tätä varten 11 artiklaa olisi täydennettävä, ja direktiivin 93/75/ETY liitteiden I ja II sisältö olisi mukautettava niiden direktiivin antamisen jälkeen voimaantulleiden kansainvälisten yleissopimusten, koodien ja päätöslauselmien muutosten huomioon ottamiseksi, jota ei mainita 2 artiklassa, ON ANTANUT TÄMÄN DIREKTIIVIN: 1 artikla Muutetaan direktiivi 93/75/ETY seuraavasti: 1) muutetaan 2 artikla seuraavasti: - lisätään c alakohtaan sanojen "IMDG-koodissa" jälkeen ilmaisu seuraavasti: ", mukaan lukien INF-koodissa tarkoitetut radioaktiiviset aineet"; - lisätään alakohta seuraavasti: "i) `INF-koodilla` säteilytetyn ydinpolttoaineen, plutoniumin ja erittäin radioaktiivisten jätteiden turvallisesta kuljettamisesta kuljetussäiliöissä aluksilla koskevaa IMOn säännöstöä, sellaisena kuin se on voimassa 1 päivänä tammikuuta 1996;" - tällöin i, j ja k alakohdasta tulee vastaavasti j, k ja l alakohta; 2) muutetaan 11 artikla seuraavasti: - "korvataan ensimmäisessä luetelmakohdassa viittaus e, f, g, h ja i alakohtaan viittauksella e, f, g, h, i ja j alakohtaan". - lisätään luetelmakohta seuraavasti: "- muuttaa liitteitä merenkulun turvallisuutta ja meriympäristön suojelua koskeviin voimassa oleviin kansainvälisiin yleissopimuksiin, koodeihin ja päätöslauselmiin myöhemmin tehtyjen asianmukaisten muutosten mukaisesti, laajentamatta sen soveltamisalaa."; 3) korvataan liitteet I ja II tämän direktiivin liitteillä. 2 artikla 1. Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivään kesäkuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL C 334, 8.11.1996, s. 11 ja EYVL C 264, 30.8.1997, s. 4. (2) EYVL C 133, 28.4.1997, s. 7. (3) Euroopan parlamentin lausunto, annettu 24 huhtikuuta 1997 (EYVL C 150, 19.5.1997, s. 31), neuvoston yhteinen kanta, vahvistettu 11. joulukuuta 1997, ja Euroopan parlamentin päätös, tehty . . . (ei vielä julkaistu virallisessa lehdessä). (4) EYVL L 247, 5.10.1993, s. 19, direktiivi sellaisena kuin se on muutettuna komission direktiivillä 97/34/EY (EYVL L 158, 17.6.1997, s. 40). LIITE "LIITE I Vaarallisia tai ympäristöä pilaavia aineita kuljettavia aluksia koskevat tiedot (5 artikla) 1. Aluksen nimi ja radiotunnus ja tarvittaessa sen IMO-tunnistenumero 2. Aluksen kansallisuus 3. Aluksen pituus ja syväys 4. Määräsatama 5. Arvioitu saapumisaika määräsatamaan tai luotsiasemalle, kuten toimivaltainen viranomainen edellyttää. 6. Arvioitu lähtöaika 7. Suunniteltu reitti 8. Vaarallisten tai ympäristöä pilaavien aineiden oikeat tekniset nimet, mahdolliset Yhdistyneiden Kansakuntien (YK) käyttämät numerot, IMOn vaarallisuusluokat IMDG-, IBC- ja IGC-koodien mukaisesti ja tarvittaessa aluksen luokka sellaisena kuin se on määritelty INF-koodissa, tällaisten aineiden määrät ja niiden sijainti aluksessa, ja jos niitä kuljetetaan siirrettävissä säiliöissä tai rahtikonteissa, näiden tuntomerkit. 9. Vahvistus siitä, että aluksella on luettelo, lastiluettelo tai lastauskaavio, jossa on yksityiskohtaiset tiedot aluksella kuljetetuista vaarallisista tai ympäristöä pilaavista aineista ja niiden sijainnista. 10. Aluksella olevan laivaväen lukumäärä. LIITE II ALUSTEN TARKASTUSLOMAKE (6 artiklan 3 kohta ja 8 artiklan ja liite III) >KAAVION ALKU> A. Aluksen tunnistaminen Aluksen nimi: Omistaja: Rakennusvuosi: ... Lippu: Bruttovetoisuus: .. Rekisteröintisatama: Kokonaispituus: .. Tunnuskirjaimet tai -numerot (radiotunnus): Tarvittaessa IMO- tunnistenumero .. Luokituslaitos: Merialueet, joilla aluksella on lupa liikennöidä: .. Luokitusmerkintä: Runko: Koneluokkamerkintä: ... Kuljetuskoneisto: Teho: .. Edustaja: . Syväys: Keula: Keskilaiva: Perä: .... Vaarallisen tai ympäristöä pilaavan lastin määrä/massa: . B. Aluksen turvalaitteet Hyvä käyttökunto KylläEiPuutteellisuudet 1. Rakenne ja tekniset laitteet Pää- ja apukoneet . Pääohjausleitteet . Apuohjauslaitteet . Ankkurilaitteet . Kiinteä sammutusjärjestelmä . Mahdollinen suojakaasujärjestelmä . Hyvä käyttökunto KylläEiPuutteellisuudet 2. Navigointilaitteet Käytettävissä olevat aluksen ohjailutiedot . Ensimmäinen tutkalaite . Toinen tutkalaite . Hyrräkompassi . Tavallinen magneettikompassi . Radiosuuntimalaitteet . Kaikuluotain . Muut elektroniset paikanmäärityslaitteet . Nopeuden ja matkan mittauslaitteisto (loki) . - Nopeus veden suhteen . - Nopeus pohjan suhteen . 3. Radiolaitteet Radiosähkötyslaite . Radiopuhelinlaite . GMDSS radiolaite . Pelastusveneiden ja -lauttojen radiolaitteet . C. Asiakirjat Voimassa olevat todistukset/asiakirjat aluksella KylläEiHuomautuksia Kansainvälinen mittakirja (1969) . Matkustaja-aluksen turvallisuuskirja . Lastialuksen turvallisuuskirja . Lastialuksen rakenneturvallisuuskirja . Lastialuksen varusteturvallisuuskirja . Lastialuksen radioturvallisuuskirja . Lastialuksen radiosähkötysturvallisuuskirja (1) . Lastialuksen radiopuheluturvallisuuskirja (1) . Vapautuskirja (SOLAS) . Kansainvälinen lastiviivakirja . Kansainvälinen lastiviivavapautuskirja . Luokitustodistus . Todistuskirja vakuutuksesta tai muusta rahavakuudesta, joka koskee öljyn aiheuttamasta pilaantumisvahingosta johtuvaa siviilioikeudellista vastuuta . Vaatimustenmukaisuusasiakirja vaarallisia aineita kuljettavien alusten erityisvaatimusten noudattamisesta (SOLAS) . (1) Nämä todistuskirjat koskevat ainoastaan ennen 1. helmikuuta 1995 rakennettuja aluksia. Voimassa olevat todistukset/asiakirjat aluksella KylläEiHuomautuksia Asianmukaisesti täytetty öljy- tai lastipäiväkirja . (Kansainvälinen) todistuskirja vaarallisten kemikaalien kuljettamiseen irtolastina . (Kansainvälinen) todistuskirja nesteytettyjen kaasujen kuljettamiseen irtolastina . Kansainvälinen öljystä aiheutuvan meren pilaantumisen ehkäisemista koskeva todistuskirja (IOPP-todistus) . Kansainvälinen todistuskirja irtolastina kuljetettavien vaarallisten nestemäisten aineiden aiheuttaman meren pilaantumisen ehkäisemiseksi (NLS-todistus) . Suurnopeusaluksen turvallisuuskirja . Suurnopeusaluksen liikennöintilupa . Vaarallisten aineiden ahtauskaavio . Vakavuustiedot . Miehitystodistus . Vaatimustenmukaisuusasiakirjan kappale . Turvallisuusjohtamistodistus (ISM-säännöstö) . D. Päällystö ja miehistö Pätevyystodistus (yksityiskohtainen kuvaus ja sarjanumero)Todistuksen myöntänyt viranomainenMyöntämispaikka ja -maaGMDSS (1) KylläEi Päällikkö ... Yliperämies ... Toinen perämies ... Kolmas perämies ... Konepäällikkö ... Ensimmäinen konemestari ... Toinen konemestari ... Kolmas konemestari ... Radio-operaattori ... Miehistön kokonaismäärä KansiKonehuone: .. Avomeriluotsi otettu alukselle .. Päiväys Aluksen päällikön, tai tämän ollessa estyneenä, hänen siljaisensa allekirjoitus (1) Merkintä mahdollisesta GMDSS-operaattorin yleistodistuksesta.>KAAVION LOOPU> " NEUVOSTON PERUSTELUT I. JOHDANTO Komissio antoi 24. syyskuuta 1996 neuvoston käsiteltäväksi ehdotuksen neuvoston direktiiviksi vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annetun direktiivin 93/75/ETY muuttamisesta (1). Ehdotus perustui EY:n perustamissopimuksen 84 artiklan 2 kohtaan. Talous- ja sosiaalikomitea antoi lausuntonsa 26. helmikuuta 1997 (2). Euroopan parlamentti antoi lausuntonsa ensimmäisessä käsittelyssä 24. huhtikuuta 1997 (3). Komissio muutti ehdotustaan Euroopan parlamentin lausunnon pohjalta ja toimitti muutetun ehdotuksen neuvostolle 24. heinäkuuta 1997 (4). Neuvosto vahvisti yhteisen kantansa perustamissopimuksen 189 c artiklan mukaisesti 11 päivänä joulukuuta 1997. II. EHDOTUKSEN TARKOITUS Komission ehdotuksen tarkoituksena on muuttaa vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annettua neuvoston direktiiviä 93/75/ETY, jotta voidaan - selventää, että direktiivin soveltamisalaan kuuluvat myös tietyt INF-koodissa (5) tarkoitetut radioaktiiviset aineet (uuden 2 artiklan c ja i alakohta), - muuttaa direktiivin 93/75/ETY nykyiset liitteet kansainvälisen lainsäädännön kehityksen pohjalta (1 artiklan 3 kohta ja liitteet) - sallia komiteamenettelyn käyttäminen direktiivin liitteiden muuttamiseksi merenkulun turvallisuutta ja ympäristönsuojelua koskevan kansainvälisen oikeuden kehityksen mukaisesti (uuden 11 artiklan kolmas luetelmakohta). III. YHTEISEN KANNAN ERITTELY Yhteisessä kannassa muutetaan `vaarallisten aineiden` määritelmää (2 artiklan c alakohta), jossa alunperin viitattiin ainoastaan vaarallisten aineiden kansainväliseen merenkulualan kuljetussäännöstöön (IMDG-koodi), sen selventämiseksi, että määritelmään kuuluvat myös INF-koodissa tarkoitetut radioaktiiviset aineet. Yhteisessä kannassa edellytetään myös, että alukset ilmoittavat INF-luokkansa (lisäys liitteessä I olevaan 8 kohtaan). Tämän seurauksena yhteiseen kantaan on lisätty `INF-koodin` määritelmä (2 artiklan uusi i alakohta). Lisäksi direktiivissä 93/75/ETY säädetyn sääntelykomitean toimivaltaa on laajennettu siten, että komitea voi - soveltaa voimaan tulleita INF-koodiin tehtyjä muutoksia tämän direktiivin osalta (11 artiklan ensimmäisen luetelmakohdan muutos) - muuttaa liitteitä soveltuviin kansainvälisiin yleissopimuksiin, koodeihin ja päätöslauselmiin tehtyjen voimaan tulleiden muutosten mukaisesti, mutta laajentamatta direktiivin soveltamisalaa (11 artiklan uusi kolmas luetelmakohta). Yhteisessä kannassa muutetaan myös liitettä I (vaarallisia tai ympäristöä pilaavia aineita kuljettavia aluksia koskevat tiedot) sekä liitettä II (alusten tarkastuslomake) sellaisten soveltuviin kansainvälisiin oikeudellisiin asiakirjoihin tehtyjen muutosten pohjalta, jotka ovat tulleet voimaan direktiivin 93/75/ETY antamisen jälkeen. Jäsenvaltioiden on noudatettava direktiivin säännöksiä viimeistään 30 päivästä kesäkuuta 1998 alkaen. IV. EUROOPAN PARLAMENTIN TEKEMÄT TARKISTUKSET Neuvosto noudatti komission muutettua ehdotusta kaikilta osin. 1. Neuvoston ja komission hyväksymät parlamentin tarkistukset Tarkistus 8 hyväksyttiin, koska sen ansiosta INF-koodiin tehtyjä muutoksia voidaan soveltaa tämän direktiivin osalta käyttämällä direktiivissä 93/75/ETY säädettyä komiteamenettelyä (ks. 11 artiklan ensimmäiseen luetelmakohtaan tehty muutos). Tarkistus 9 hyväksyttiin, sillä katsottiin, että laivaväen lukumäärän tietäminen on tärkeää viranomaisille, jotka vastaavat pelastuspalvelusta sellaisessa onnettomuustapauksessa tai hätätilanteessa, jossa vaarallisia aineita kuljettava alus on osallisena (ks. liitteessä I oleva uusi 10 kohta). 2. Neuvoston ja komission hylkäämät parlamentin tarkistukset Tarkistus 1, jonka tarkoituksena oli kieltää radioaktiivisten aineiden kuljettaminen matkustaja-aluksilla, hylättiin, koska sen ei katsottu kuuluvan direktiivin soveltamisalaan, joka kattaa yksinomaan ilmoitusvelvollisuudet. Tarkistus 2, jonka tarkoituksena oli velvoittaa kuljettamaan radioaktiiviset aineet IAEA:n viimeisimmät vaatimukset täyttävissä säiliöissä, hylättiin samasta syystä. Tarkistukset 4, 5 ja 6, jotka koskivat ilmoitusvelvollisuuksien laajentamista koskemaan myös kauttakulkumatkalla olevia aluksia, hylättiin, koska näissä tarkistuksissa tarkoitettuja tilanteita tarkastellaan parhaillaan käsittelyssä, joka koskee komission ehdotusta neuvoston direktiiviksi eurooppalaisen alusten ilmoitusjärjestelmän laatimisesta (EUROREP) (6) (ks. myös johdanto-osan 5 kappale sekä jäljempänä V osa, 1 artiklan 2 kohta). Tarkistus 7, jossa ehdotettiin, että direktiivin nojalla saadut tiedot olisi toimitettava järjestelmällisesti eikä ainoastaan `pyynnöstä`, hylättiin, koska katsottiin, että huomattavan tietomäärän toimittaminen on perusteltua ainoastaan poikkeuksellisissa olosuhteissa (ks. direktiivin 93/75/ETY 10 artiklan ensimmäistä kohtaa koskeva tarkistus). Tarkistus 10, jonka tarkoituksena oli lisätä liitteeseen I uusi kohta, jolla liikenteenharjoittaja velvoitettaisiin todistamaan INF-koodin noudattaminen, hylättiin, koska direktiivin 93/75/ETY ei katsottu olevan asianmukainen oikeudellinen asiakirja saattamaan INF-koodin säännösten noudattaminen pakolliseksi kaikilla yhteisön satamiin matkalla olevilla ja niistä poistuvilla aluksilla. Tarkistus 11, jonka tarkoituksena oli lisätä liitteeseen I joukko radioaktiivisten aineiden kuljettamiseen liittyviä turvallisuutta ja hätätilanteita koskevia vaatimuksia, hylättiin, koska se ei kuulu direktiivin soveltamisalaan. Näitä vaatimuksia ei myöskään vielä ole asetettu kansainvälisellä tasolla. Tarkistus 12, joka koski liitettä II ja jolla velvoitettaisiin vaarallisia aineita kuljettavat matkustaja-alukset pitämään matkustajaluetteloa, hylättiin, koska tämä vaatimus sisältyy jo neuvoston yhteiseen kantaan jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä, joka vahvistettiin 11 päivänä joulukuuta 1997 ja jota sovelletaan kaikkiin merellä liikennöiviin matkustaja-aluksiin ja suurnopeusaluksiin, jotka kuljettavat yli 12 matkustajaa. V. NEUVOSTON TARKISTUKSET, JOITA PARLAMENTTI EI EHDOTTANUT Johdanto-osan kappaleet Neuvosto laati johdanto-osan uudelleen komission alkuperäiseen ehdotukseen tehtyjen muutosten pohjalta. Neuvosto teki erityisesti seuraavat tarkistukset: - Ehdotettu johdanto-osan ensimmäinen kappale, jossa todettiin, että direktiivi 93/75/ETY ei koske radioaktiivisten aineiden merikuljetuksia, korjattiin siten, että direktiiviä ei nimenomaisesti sovelleta tällaisiin kuljetuksiin. Itse asiassa radioaktiiviset aineet kuuluivat jo IMDG-koodiin, johon viitataan perusdirektiivin 2 artiklan c alakohdassa. - Ehdotettu johdanto-osan toinen kappale jaettiin. Sen jälkimmäisen osan (neuvoston johdanto-osan 3 kappale) sanamuotoa muokattiin sen selittämiseksi, että INF-koodi sisältyy 2 artiklaan, ei siksi, että direktiivin 93/75/ETY soveltamisala laajennettaisiin koskemaan radioaktiivisia aineita, vaan jotta olisi täysin selvää, että radioaktiiviset aineet sisältyvät jo nyt direktiiviin, ja jotta liitteessä I olevaan 8 kohtaan voitaisiin lisätä uusi aluksen INF-luokkaa koskeva ilmoitusvelvollisuus. - Neuvosto lisäsi uuden johdanto-osan 4 kappaleen, jossa perustellaan liitteessä I olevan 8 kohdan uusi vaatimus. - Muutetussa johdanto-osan 5 kappaleessa selitetään se, että yksinkertaistettua menettelyä saa käyttää direktiivin liitteiden muuttamiseksi kansainvälisen oikeuden kehityksen mukaisesti ainoastaan, jos tämä ei laajenna direktiivin soveltamisalaa. Erityisesti mainitaan, että sitä ei saa käyttää tässä direktiivissä säädettyjen ilmoitusvelvollisuuksien laajentamiseksi koskemaan kauttakulkumatkalla olevia aluksia (johdanto-osan 5 kappale, ks myös edellä IV osan 2 kohta. 1 artiklan 1 kohta (direktiivin 93/75/ETY 2 artiklan muuttaminen) Neuvosto korvasi c alakohdan `vaarallisten aineiden` määritelmään ehdotetun lisäyksen ", ja radioaktiivisia aineita siten kuin ne on määritelty INF-säännöstössä" seuraavasti: ", mukaan lukien INF-koodissa tarkoitetut radioaktiiviset aineet,". Tätä muutosta perusteltiin sillä, että 4. marraskuuta 1993 annetussa INF-koodissa itsessään ei määritellä `radioaktiivisia aineita`, vaan viitataan IMDG-koodiin sisältyvään `radioaktiivisten aineiden` määritelmään. Muuttavalla direktiivillä ei täten laajenneta perusdirektiivin soveltamisalaa. Uudessa i alakohdassa, joka koskee INF-koodin määritelmän lisäämistä, neuvosto korvasi ilmaisun "sellaisena kuin se on voimassa direktiivin . ./. ./EY antamisen ajankohtana" seuraavasti: "sellaisena kuin se on voimassa 1 päivänä tammikuuta 1996", jotta varmistetaan direktiivin 93/75/ETY 2 artiklassa tarkoitettujen säännöstöjen, yleissopimusten ja päätöslauselmien yhdenmukainen soveltaminen, koska niitä on 19 päivänä kesäkuuta 1996 annetun komission direktiivin 96/39/EY mukaisesti sovellettava sellaisina kuin ne ovat 1 päivänä tammikuuta 1996. 1 artiklan 2 kohta (direktiivin 93/75/EY 11 artiklan muuttaminen) Uudessa 11 artiklaan lisättävässä luetelmakohdassa, joka tekee mahdolliseksi komiteamenettelyn käyttämisen direktiivin liitteiden muuttamisessa "kansainvälisen oikeuden asianomaisen kehityksen" mukaisesti, neuvosto korvasi tämän laajan viittauksen täsmällisemmällä tekstillä, jossa komitean valtuudet rajoitetaan "voimassa oleviin" soveltuviin yleissopimuksiin, säännöstöihin ja päätöslauselmiin tehtyihin muutoksiin "laajentamatta direktiivin soveltamisalaa". Nämä muutokset tehtiin, koska katsottiin, ettei komitealle pidä antaa lainsäädäntövaltaa. Tätä seikkaa korostetaan myös johdanto-osan uudessa 5 kappaleessa, jossa lisäksi selvennetään se, ettei komiteamenettelyllä saa laajentaa ilmoitusvelvollisuuksia koskemaan kauttakulkumatkalla olevia aluksia (ks. edellä). 2 artiklan 1 kohta (täytäntöönpanopäivä) Neuvosto korvasi päivämäärän "viimeistään 31 päivänä joulukuuta 1997" päivämäärällä "30 päivään kesäkuuta 1998 mennessä", koska on otettava huomioon lainsäädäntöprosessiin tarvittava aika sekä yhteisön osalta että kansallisella tasolla. Liite I (vaaditut tiedot) Neuvosto korvasi liitteen I kokonaisuudessaan, koska siihen oli tehty lukuisia muutoksia. Komission 1 kohtaa koskevan muutosehdotuksen ja parlamentin tarkistusehdotuksen lisäksi neuvosto lisäsi vielä 8 kohtaan ilmaisun "ja tarvittaessa aluksen luokka sellaisena kuin se on määritelty INF-koodissa", koska sen mielestä tieto aluksen INF-luokasta on tärkeä niille toimivaltaisille viranomaisille, joiden on ryhdyttävä toimenpiteisiin sellaisessa onnettomuustapauksessa tai hätätilanteessa, jossa on mukana vaarallisia aineita. Liite II (Alusten tarkastuslomake) Koska liitteeseen II oli tehty useita muutoksia, neuvosto korvasi sen kokonaisuudessaan. A osassa (aluksen tunnistaminen) neuvosto lisäsi vaatimuksen eritellä "merialueet, joilla aluksella on lupa liikennöidä", jotta toimivaltaiset viranomaiset kykenevät arvioimaan, mitä laitteita ja todistuksia aluksella pitäisi olla. B osan 2 kohdassa (navigointilaitteet) neuvosto korvasi ilmaisun "nopeus- ja välimatkamittari (loch)" ilmaisulla "nopeuden ja matkan mittauslaitteisto (loki)" ja teki selkeyden vuoksi eron "nopeuden veden suhteen" ja "nopeuden pohjan suhteen" välillä. B osan 3 kohdassa (radiolaitteet) neuvosto korvasi sanat "asema" ja "järjestelmä" sanalla "laite" tai "laitteet" sekä sanan "pelastuskoneiston" ilmaisulla "pelastusveneiden ja -lauttojen", jotta teksti olisi SOLAS-yleissopimuksessa käytetyn terminologian mukainen. C osassa (asiakirjat) neuvosto - lisäsi uuden sarakkeen, jonka otsikkona on "huomautuksia", jotta aluksen päällikkö voisi ilmoittaa syyt siihen, miksi tietty asiakirja todettiin "pätemättömäksi" (esimerkiksi koska sen voimassaoloaika oli päättynyt), - muutti seuraavien asiakirjojen nimiä siten, että ne ovat niiden soveltuvien kansainvälisten yleissopimusten mukaisia, joihin ne perustuvat: >TAULUKON PAIKKA> - poisti komission ehdotuksen luettelon 14. riviltä kohdan "Matkustaja-aluksen turvallisuuskirja", koska asiakirjaluettelon toisella rivillä jo on "Matkustaja-aluksen turvallisuuskirja", - lisäsi seuraavat asiakirjat, joiden katsottiin olevan oleellisia vaarallisia tai ympäristöä pilaavia aineita kuljettavien alusten osalta: kansainvälinen lastiviivavapautuskirja, suurnopeusaluksen turvallisuuskirja, suurnopeusaluksen liikennöintilupa, - lisäsi alaviitteen lastialuksen radiosähkötysturvallisuuskirjan ja lastialuksen radiopuheluturvallisuuskirjan perään selventääkseen sen, että SOLAS-yleissopimuksen IV luvun A osan 1.5.1.2 säännön mukaisesti nämä todistuskirjat koskevat vain ennen 1. helmikuuta 1995 rakennettuja aluksia. D osassa (päällystö ja miehistö) neuvosto - lisäsi "radio-operaattorin" niiden päällystöön ja miehistöön kuuluvien joukkoon, joiden osalta on annettava pätevyystodistusten yksityiskohtainen kuvaus ja sarjanumero, - muutti hieman komission ehdotuksen ulkoasua siten, että voidaan lisätä uusi sarake GMDSS-operaattorin yleistodistuksen haltijoita varten. (1) EYVL C 334, 8.11.1996, s. 11. (2) EYVL C 133, 28.4.1997, s. 7. (3) EYVL C 150, 19.5.1997, s. 31. (4) EYVL C 264, 30.8.1997, s. 4. (5) INF-koodi = IMOn säännöstö säteilytetyn ydinpolttoaineen, plutoniumin ja erittäin radioaktiivisten jätteiden turvalliseksi kuljettamiseksi tynnyreissä aluksilla, annettu 4. marraskuuta 1993. (6) EYVL C 22, 26.1.1994, s. 7. EYVL C 193, 16.7.1994, s. 7.